Uheldet skabte kilometerlange køer.

To biler har været involveret i et færdselsuheld ved Svenstrup. Det oplyser vagtchef Morten Axelsen fra Nordjyllands Politi. - Vi fik 14.58 en anmeldelse om et færdselsuheld med materiel skade. Det var en varebil og en personbil, der var involveret. Årsagen var de store regnmængder, der er faldet over Nordjylland. På grund af akvaplaning kom en varebil nemlig i slinger og ramte en personbil. Det fik bilerne til at skurre rundt, og personbilen landede på taget, mens varebilen landede på siden. Den ene af de to førere er blevet kørt til tjek på Aalborg Sygehus. Men det er rent af forsigtighedprincip på grund af den måde, bilerne landede på, fortæller vagtchefen. Uheldet skabte kilometerlange køer.